open-index/open-wikipedia-markdown huggingface dataset:
Antalja

**Antalja**, arī **Antālija** (, agrāk saukta **Adalija**, , *Attália*) ir piektā lielākā Turcijas pilsēta (aiz Stambulas, Ankaras, Izmiras, Bursas) Vidusjūras piekrastē, Antaljas ila galvaspilsēta. Vecpilsēta atrodas uz klints, kuru ieskauj kalni. Antalja ir lielākais "Turcijas Rivjēras" kūrorts ar plašu pludmali.

## Vēsture
Pilsēta nosaukta Pergamas valdnieka Atala II vārdā, kurš to nodibināja 159. gadā p.m.ē., 133. gadā p.m.ē. pilsētu pievienoja Romas impērijai. 74. gadā imperators Vespasiāns izveidoja Līkijas un Pamfīlijas provinci, kas no 125. gada bija senāta province. 129. gadā provinces galvaspilsētu Atāliju apmeklēja imperators Adriāns. 141. gadā pilsētu satricināja postoša zemestrīce. Imperatora Diokletiāna laikā Atālija bija iekļauta Austrumu pretoriāņu prefektūrā (*praefectura praetorio Orientis*). No 330. gada Atālija bija Bizantijas impērijas provinces pilsēta un nozīmīgs kristietības centrs. Pilsētas ekonomiskā lejupslīde sākās pēc arābu uzbrukumiem 7.—8. gadsimtā. 1207. gadā Antāliju iekaroja seldžuki un 1391. gadā to pievienoja Osmaņu impērijai. Pēc Pirmā pasaules kara pilsētu no 1919. līdz 1921. gadam okupēja Itālija, bet 1921. gadā Antāliju ieņēma Turcijas armija Ataturka vadībā, kurš teicis, ka *bez šaubām Antalja ir pasaulē skaistākā vieta.* 1970. gados uzsāka Antaljas tūrisma attīstības programmu.

Hadrian's Gate (cropped).jpg|Adriāna vārti (*Üçkapılar*, 2. gs.)
Antalya Kaleiçi walls in 2011 09.jpg|Pilsētas nocietinājumu mūri (2.-13. gs.)
Hıdırlık Tower 01.jpg|Sargtornis (*Hıdırlık Kulesi*, 2.-8. gs.) 
Antalya - Kesik Minare - Temple.jpg|Romiešu templis (2. gs.), pārbūvēts par baznīcu (7. gs.) un par mošeju (*Kesik Minare*, 13. gs.)
Antalya Clock Tower 01.jpg|Pulksteņa tornis (1901)
Kaleiçi görünümü (2).JPG|Vecpilsēta (*Kaleiçi*, 19. gs.)


## Ģeogrāfija

### Klimats
Antaljas apvidus ir noslēgts no ziemeļu vēsajiem vējiem, un tam ir raksturīgs tipisks Vidusjūras klimats ar karstu, sausu vasaru un vidēji siltu un lietainu ziemu. Aptuveni 300 dienas gadā ir saulainas, jūras ūdens temperatūra nekad nenokrīt zemāk par 15 °C, un vasarā tas ir ap 29 °C. Jūlijā un augustā gaisa temperatūra ir ap 45 °C.

## Sadraudzības pilsētas
Antaljai ir astoņas sadraudzības pilsētas:
*  **[[Batjama]]**, Izraēla
*  **[[Čeboksari]]**, Krievija
*  **[[Kazaņa]]**, Krievija
*  **[[Nirnberga]]**, Vācija
*  **[[Rostova pie Donas]]**, Krievija
*  **[[Taldikorghana]]**, Kazahstāna
*  **[[Ostina]]**, ASV
* 22px **[[Gazimagusa]]** (Famagusta), Ziemeļkipra

## Antaljā dzimuši
*Alfabētiskā secībā:*
* Džaferdžans Aksu, futbolists
* Džoškuns Gējens, kino aktieris
* Denizs Bajkals, Turcijas Republikāņu tautas partijas vadītājs
* Deniza Seki, popmūzikas dziedātāja
* Ēzgīrdžans Ēzdžans, futbolists
* Levents Jīksels, mūziķis, komponists un dziedātājs
* Mihaels Ataliatess, 11. gs. bizantiešu jurists
* Svētais Nikolajs, saukts arī Santa Klauss (*Santa Claus*), dzīvojis Miras ciemā
* Onats Kutlars, rakstnieks
* Rišti Rečbers, futbolists
* Sīmers Tilmačs, aktieris
* Tariks Akiltopu, arhitekts, vēsturnieks, dzejnieks un rakstnieks

## Atsauces

## Ārējās saites
Valters

**Valters** var būt:

* Valters (personvārds)

## Cilvēki ar šādu vārdu
* Valters fon Nortekens, Livonijas ordeņa mestrs (1270-1273)
* Valters fon Pletenbergs (ap 1450—1535), Livonijas ordeņa mestrs (1494-1535) 
* Valters Skots (1771—1832), skotu rakstnieks
* Valters Grimšovs (1832-1890), britu šahists
* Valters Nernsts (1864-1941), vācu fizikālais ķīmiķis
* Valters Funks (1890-1960), Trešā Reiha ekonomikas ministrs un Vācijas Reihsbankas vadītājs
* Valters Models (1891-1945), vācu ģenerālfeldmaršals
* Valters Bote (1891-1957), vācu kodolfiziķis
* Valters Benjamins (1892-1940), vācu literatūrkritiķis, esejists, tulkotājs un filozofs
* Valters Ulbrihts (1893-1973), viens no VDR vadītājiem 
* Valters Caps (1905—2003), fotoaparāta "Minox" izgudrotājs
* Valters Tīls (1910-1943), vācu inženieris
* Valters Nīfavs (1923—1992), vācu šahists
* Valters Frīdenbergs (1987—2018), mūziķis

## Cilvēki ar šādu uzvārdu
* Valters (uzvārds)
* Ahto Valters (1912—1991), igauņu jūrnieks

## Citas nozīmes
* Valters un Kaža, duets, kas pārstāvēja Latviju 2005. gada Eirovīzijā
* Valters un Rapa, grāmatniecības uzņēmums

## Skatīt arī
* Volters
Valters (uzvārds)

**Valters** (siev.dz. **Valtere**) ir uzvārds. Cilvēki ar šādu uzvārdu:

* Ādolfs Valters (1880—?) — latviešu politiķis;
* Ahto Valters (*Ahto Valter*; 1912—1991) — igauņu jūrnieks;
* Artūrs Valters — latviešu grāmatnieks, viens no A/S "Valters un Rapa" dibinātājiem;
* Atila Valters (*Valter Attila*; 1998) — Ungārijas riteņbraucējs;
* Edgars Valters (*Edgar Walther*; 1930—2013) — Šveices šaha meistars;
* Ēvalds Valters (1894—1994) — latviešu aktieris;
* Ferdinands Valters (*Ferdinand Walter*; 1801—1869) — vācbaltiešu luterāņu mācītājs, Vidzemes ģenerālsuperintendents;
* Frics Valters (*Friedrich "Fritz" Walter*; 1920—2002) — Vācijas futbolists;
* Herberts Valters — latviešu sabiedriskais darbinieks;
* Johans Valters (1869—1932) — latviešu gleznotājs;
* Kristaps Valters (1981) — latviešu basketbolists;
* Kristaps Valters (1861—?) — Latvijas Senāta senators;
* Lauris Valters (1984) — latviešu dziedātājs, komponists, dzejnieks;
* Miķelis Valters (1874—1968) — socioloģijas un jurisprudences doktors, politiķis, diplomāts, literāts, viens no Satversmes izstrādātājiem;
* Niko Valters (*Nico Walther*; 1990) — Vācijas bobslejists;
* Otmārs Valters (*Ottmar Walter*; 1924) — Vācijas futbolists;
* Raimonds Valters (1938) — latviešu akadēmiķis, profesors, zinātnieks un pedagogs;
* Sandis Valters (1978) — latviešu basketbolists;
* Teodors Hermanis Valters (1898-1992) — luterāņu mācītājs;
* Valdis Valters (1957) — latviešu basketbolists un treneris.

## Skatīt arī
* Aspazija (īstajā vārdā Elza Rozenberga, pēc laulībām ar Vilhelmu Maksi Valteru pieņēmusi vīra uzvārdu) — latviešu dzejniece
Mitišči

**Mitišči** (, IPA: ) ir otra lielākā pilsēta Maskavas apgabalā, Krievijā. Atrodas Jauzas upes krastos pie Maskavas ziemeļaustrumu robežas, tiem cauri ved Jaroslavļas šoseja (Krievijas federālais autoceļš M8). Mitišču rajona centrs un viens no apgabala lielākajiem industriālajiem centriem. 
Slaveni ar Krievijā pirmo 18. gs. pēc Katrīnas II pavēles uzbūvēto akveduktu, kas nodrošināja Maskavas kremli ar ūdeni.
[thumb|left|Piemineklis pirmajam Krievijas [ūdensvads|ūdensvadam.]]

## Sports
Mitiščos bāzēts Kontinentālās hokeja līgas klubs Mitišču "Atlant", kā arī tā jauniešu klubs Mitišču "Atlanti", kas spēlē Jaunatnes hokeja līgā. Abas komandas savas mājas spēles aizvada Mitišču arēnā, kurā arī tika aizvadītas daļa no 2007. gada Pasaules čempionāta hokejā spēlēm.

## Atsauces

## Ārējās saites

* Oficiālā Mitišču mājaslapa
* Neoficiālā Mitišču mājaslapa
Ivars Timermanis

**Ivars Timermanis** (dzimis  Bauskā) ir bijušais latviešu basketbolists, spēlējis vieglā uzbrucēja pozīcijā, bijis Latvijas basketbola izlases dalībnieks.

## Karjera
Profesionālā basketbolista karjeru uzsāka 1999. gadā, kad viņš sāka spēlēt Gulbenes "Buku" sastāvā. 2002. gadā I. Timermanis pārcēlās uz Rīgu, kur pievienojās "Barons/LU" komandai, kurā pavadīja vienu sezonu. Laika posmā no 2003. līdz 2007. gadam I. Timermanis pārstāvēja BK "Ventspils", kura sastāvā kļuva par trīskārtēju Latvijas Basketbola līgas (LBL) čempionu. 2007. gadā I. Timermanis pārcēlās uz Vācijas Bundeslīgas komandu Brēmerhāfenes "Eisbären", kurā pavadīja divas sezonas. No 2009. gada rudens līdz 2011. gada sākumam pārstāvēja LBL komandu BK Barons/LMT, ar kuru vēlreiz uzvarēja LBL turnīrā. 2011. gada martā pārgāja uz Igaunijas līgas klubu Rakveres "Tarvas". Tā sastāvā nospēlēja līdz 2012. gadam, kad oktobrī viņš pārgāja uz Rumānijas Ploješti "CSU Asesoft".

2013.—2014. gada sezonas sākumu aizvadījis Ukrainas klubā Čerkasu "Mavpi", bet pēc nemieru Ukrainā sākuma pievienojies "Liepāja/Triobet" klubam, kas kļuva par viņa pēdējo komandu profesionālajā basketbolā. 2014. gada septembrī paziņoja par karjeras beigšanu.

### Latvijas izlase
Latvijas izlases sastāvā debitēja 2003. gada 28. jūnija spēlē pret Igaunijas izlasi. I. Timermanis vienreiz ir piedalījies Eiropas čempionāta finālturnīrā, kas notika 2005. gadā Serbijā un Melnkalnē. Turnīrā Latvijas izlase izcīnīja 14. vietu, I. Timermanim vidēji spēlē laukumā pavadot 15,3 minūtes un gūstot 5,7 punktus. Pēc tam 2007., un 2008. gadā I. Timermanis atteicās no dalības izlasē.

## Atsauces

## Ārējās saites

* Basket.lv profils
* Latvijas ļaudis
Manmohans Singhs

**Manmohans Singhs** (, ; dzimis , miris ) bija Indijas politiķis no Indijas Nacionālā kongresa partijas un Indijas 14. premjerministrs. 2004. gada 22. maijā kļuva par pirmo Indijas premjerministru — sikhu. Šajā amatā viņš bija līdz . Viens no ietekmīgākajiem 2000. gadu un 2010. gadu sākuma politiķiem Indijā, lielā mērā patiecoties tam, ka 1991. gadā bija finanšu ministrs Narasimhas Rao valdībā un bija viens no galvenajiem Indijas ekonomiskās liberalizācijas arhitektiem. Pirms iesaistīšanās aktīvā politikā strādāja Starptautiskajā Valūtas fondā un no 1982. līdz 1985. gadam bija Indijas Centrālās bankas vadītājs.

## Ārējās saites

* Oficiālā mājaslapa
451 grāds pēc Fārenheita

**"451 grāds pēc Fārenheita"** () ir 1953. gadā izdots Reja Bredberija zinātniskās fantastikas romāns par iztēlotu nākotni, kurā likums aizliedz glabāt un lasīt grāmatas. Ir izveidota dedzinātāju komanda, kas līdzīgi ugunsdzēsējiem, pēc izsaukuma dodas uz cilvēku mājām, taču, nevis, lai tās glābtu, bet tieši otrādi - lai iznīcinātu. Antiutopiskais darbs parāda vienu no ceļiem, pa kādu cilvēce varētu iet, ja tehniskā attīstība ikdienu padarītu pietiekoši vienkāršu un izklaidējošu, lai cilvēka smadzenes atradinātos no domāšanas. Grāmata atspoguļo Bredberija mīlestību pret grāmatām un bibliotēkām.

Latviski izdots 1975. gadā izdevniecībā "Zinātne" Ineses Veides tulkojumā, sērijā "Fantastikas pasaulē". 2022. gadā izdots atkārtoti izdevniecībā "Zvaigzne ABC".

## Atsauces

## Ārējās saites
BK Skonto

**BK "Skonto"** bija Latvijas basketbola klubs, kas pastāvēja laika posmā no 2001. līdz 2004. gadam. Visās 3 savas pastāvēšanas sezonās "Skonto" LBL čempionātā izcīnīja 2. vietu aiz BK Ventspils. 2001. gadā, kad beidza darboties BK LMT, tā vietu Latvijas Basketbola līgā ieņēma "Skonto", savukārt pēc "Skonto" izjukšanas 2004. gadā tā vietu LBL ieguva BK Rīga.

## Izcīnītās vietas LBL
* 2003./2004: 2. vieta
* 2002./2003: 2. vieta
* 2001./2002: 2. vieta

## Slavenākie spēlētāji
* Kaspars Bērziņš
* Andris Biedriņš
* Jānis Blūms
* Kaspars Cipruss
* Gatis Jahovičs
* Kristaps Janičenoks
* Trojs Ostlers
* Edgars Šneps
* Kristaps Valters
* Sandis Valters
* Arnis Vecvagars
* Aigars Vītols
Davidenko

**Davidenko** (, arī *Давиде́нко*) ir ukraiņu cilmes uzvārds. Cilvēki ar šo uzvārdu:

* Fjodors Davidenko (1952) — krievu šaha problēmists;
* Nikolajs Davidenko (1981) — krievu tenisists.
Mārtiņš Skirmants

**Mārtiņš Skirmants** (dzimis  Rīgā) ir bijušais latviešu basketbolists, spēlēja centra pozīcijā, bija Latvijas basketbola izlases dalībnieks. Karjeras laikā pārstāvējis tādus Latvijas Basketbola līgas (LBL) klubus kā Rīgas VEF, ASK/Brocēni/LMT, BK Ventspils un Barons, kopumā izcīnīdams septiņus LBL čempiontitulus. Spēlējis arī Ukrainā.

## Karjera
M. Skirmants ir uzaudzis un arī basketbolu sācis spēlēt Daugavpilī, bet viņa pirmā pieaugušo komanda bija LSPA/VEF, kurā viņš spēlēja 1996. un 1997. gadā.

Nākamās četras sezonas M. Skirmants pavadīja citā Rīgas komandā ASK/Brocēni/LMT (vēlāk — BK LMT), izcīnot divus LBL čempiona titulus. 2001. gadā pēc BK LMT izjukšanas M. Skirmants devās uz BK Ventspils. Ventpilī viņš spēlēja līdz 2006. gadam, kopā ar komandu izcīnīdams vēl piecus Latvijas čempiona titulus. 2006.—2007. gada sezonu M. Skirmants pavadīja Rīgas komandas Barons/LMT sastāvā, taču pēc vienas sezonas atgriezās Ventspils komandā. BK Ventspils līgumu ar spēlētāju lauza 2009. gada janvārī, bet jau divas nedēļas vēlāk viņš pēc pusotras sezonas pārtraukuma atgriezās "Baronā".

2011. gadā beidza karjeru. Pēc basketbolista karjeras beigām nodarbojas ar galdniecību.

### Latvijas izlase
Latvijas basketbola izlases sastāvā M. Skirmants ir piedalījies vienā Eiropas čempionāta finālturnīrā. Tas notika 2005. gada čempionātā, kurā viņš bija izlases pamatcentrs, laukumā vidēji spēlē pavadītajās 15 minūtēs gūdams 4 punktus.

## Atsauces

## Ārējās saites
Endijs Rodiks

**Endrū Stīvens "Endijs" Rodiks** (; dzimis , Omahā, Nebraskā, ASV) ir bijušais amerikāņu tenisists, 2003. gada ATP ranga līderis. Viņš ir profesionālis kopš 2000. gada. Beidzis karjeru 2012. gada septembrī.

## Karjeras statistika
### Grand Slam fināli
#### Uzvaras

#### Zaudējumi

### ATP Masters fināli
#### Uzvaras

#### Zaudējumi

## Ārējās saites
Huans Karloss Ferero

**Huans Karloss Ferero Donats** (; dzimis , Ontenjentē, Spānijā) ir bijušais profesionāls spāņu tenisists, bijis ATP ranga līderis. Viņš ir 21. spēlētājs, kurš ieguva "pirmās raketes" titulu. Beidzis spēlētāja karjeru 2012. gada oktobrī ATP turnīrā Valensijā.

## Karjeras statistika
### Vietas ''Grand Slam'' turnīros

|}
### Grand Slam fināli
#### Uzvaras

#### Zaudējumi

### ATP Masters fināli
#### Uzvaras

#### Zaudējumi

## Ārējās saites
Andrē Agasi

**Andrē Kērks Agasi** (; dzimis , Lasvegasā, ASV) ir bijušais amerikāņu profesionālais tenisists, kurš savulaik bija ATP ranga līderis. Viņš ir viens no četriem vīriešiem, kas ir izcīnījuši *[[Grand Slam (teniss)|Grand Slam]]* titulus uz trim dažādiem segumiem. 2011. gadā uzņemts Tenisa slavas zālē.

## Atsauces

## Ārējās saites
2008. gada vasaras olimpisko spēļu medaļu tabula

Šajā sarakstā apkopota informācija par **medaļu ieguvējiem [[2008. gada vasaras olimpiskās spēles|Pekinas olimpiskajās spēlēs]]**. Džudo, boksā, teikvondo un cīņas sportā katrā svara kategorijā tiek pasniegtas divas bronzas medaļas - tādēļ bronzas medaļu skaits ir lielāks.

## Ārējās saites
* Medaļu tabula olimpiskajās spēlēs  /  /
Proteasoma

thumb|175px|Proteasomas attēlojums.

**Proteasoma**, dažreiz arī **proteosoma**, ir liels olbaltumvielu komplekss, kurš ir visiem eikariotiem un arhejiem, kā arī daļai no baktērijām. Eikariotiem tā atrodas šūnas kodolā un citoplazmā. Galvenā proteasomas funkcija ir samazināt nevajadzīgo un bojāto olbaltumvielas skaitu proteolīzē — ķīmiskā reakcijā, kura sagrauj peptīdsaites.

## Atsauces un piezīmes
Sertralīns

**Sertralīns** jeb **sertralīna hidrohlorīds** (tirdzniecības nosaukumi **Zoloft** un **Lustral**) ir selektīvo serotonīna atpakaļsaistīšanās inhibitoru (SSRI) klases antidepresants. To 1991. gadā pirmoreiz tirgū laida kompānija *[[Pfizer]]*. Sertralīns sākotnēji tika lietots, lai ārstētu dziļas depresijas gadījumus.
Hindi

**Hindi** (devanāgarī:  vai , SSTA: **, IPA: ) ir ziemeļu un centrālajā Indijā runātas valodas (vai dialektu saimes) nosaukums (tā sauktā "Hindi josla").

Hindi pieder pie indoāriešu valodu grupas, kas ir daļa no lielākās indoeiropiešu valodu saimes. Tā attīstījusies no senākām valodas formām, piemēram, sanskrita, un vēlāk no vidusindiešu valodām, piemēram, prakritiem.

Valoda tiek rakstīta ar dēvanāgarī rakstību, kas ir fonētiski strukturēta zilbju rakstības sistēma. Hindi ir cieši saistīta ar urdu, ar kuru tai ir kopīga sarunvalodas bāze (t.s. hindustāņu valoda), taču tās atšķiras galvenokārt rakstībā un leksikā — hindi vairāk balstās uz sanskritu, bet urdu — uz persiešu un arābu aizguvumiem. Standarta hindi ir sanskritizēta kharībolī dialekta forma. Urdu ir persiskota ši paša dialekta forma. Neskatoties uz to, abu šo valodu lietotāji labi spēj sazināties savā starpā. Papildus standarta hindi pastāv daudzi reģionālie dialekti, piemēram, bhojpurī, avadhi un bradžs, kas dažkārt tiek uzskatīti par atsevišķām valodām. Šie dialekti atšķiras pēc fonētikas, gramatikas un vārdu krājuma.

Hindi dialektus kā dzimto valodu prot 41% Indijas iedzīvotāju. Hindi ir viena no divām federālā līmeņa valsts valodām (otra ir angļu valoda), kā arī viena no Indijas 22 valsts valodām.

## Atsauces
Plūksnainā kalanhoja

**Plūksnainā kalanhoja** () ir 60 - 120&nbsp;cm augsts, daudzgadīgs biezlapju dzimtas lakstaugs. Stumbrs apakšdaļā pārkoksnējies. Lapas plūksnaini dalītas. Plūksnainas iegareni olveida, ar rantainu malu. Pieaugušai lapai rantojumā saskatāmi sīki mezgli, no kuriem uz augošiem augiem ļoti reti attīstās jaunie augi. Ja lapu nogriež un noliek uz zemes, izveidojas jauni augi ar stumbru, lapām un saknēm. Ziedi stobrveida, zaļgani, balti, rožaini, 3,5&nbsp;cm gari, ar zvanveidā paplašinātu kausu.

## Ārējās saites
* KALANHOJA, plūksnainā Medicīnas enciklopēdija
Smaillapu kasija

**Smaillapu kasija** (*Cassia acutifolia*) ir kasijas ir 50 - 200 cm augsti tauriņziežu dzimtas krūmi. Lapas pāra plūksnaini saliktas, pelēcīgzaļas, ar pielapēm. Ziedi dzelteni, sakopoti ķekaros, uz kātiem lapu žāklēs. Auglis plakana, nedaudz nierveidā izliekta pāksts. Kasiju lapas satur antraglikozīdus - sennozīdus A un B, to skaldproduktus; reīnu, aloe emodīnu, flavonoīdus - izoramnetīnu, kempferolu, sveķveida vielas, organiskās skābes, fitosterīnus u.c.
TC

**TC** var būt:
;Tc
* Tehnēcija ķīmiskais simbols

;TC
* Tērksu un Kaikosu ISO 3166-1 kods

;tc
* .tc — Tērksu un Kaikosu augšējā līmeņa domēns
Jūso Pikeliste

[thumb|Pikeliste ar [Peugeot 206|Peugeot 206 WRC 2003. gada Zviedrijas rallijā]]
**Jūso Pikeliste** (, dzimis , Padasjoki, Somijā) ir somu rallija braucējs. WRC viņš debitēja 1995. gadā, braucis ar Citroën un Peugeot spēkratiem. Pikeliste ir divreiz uzvarējis Arktiskajā rallijā.

## Ārējās saites
* Rally Paradise profils
Augstākā beisbola līga

**Augstākā beisbola līga** (), pazīstama arī pēc saīsinājuma **MLB**, ir augstākā profesionālā beisbola līga Ziemeļamerikā. Tā sastāv no Nacionālās līgas un no Amerikas līgas, kuru uzvarētāji sezonas beigās cīnās par Augstākās beisbola līgas titulu Pasaules sērijā.

## Pašreizējās līgas komandas

## Skatīt arī
* Pasaules sērija
## Atsauces

## Ārējās saites

* Līgas oficiālā mājaslapa
Li Guanjao

**Li Guanjao** (;  — ) bija ķīniešu (haku) izcelsmes Singapūras politiķis. Pirmais Singapūras premjerministrs no 1959. līdz 1990. gadam. Pēc tam saglabāja ietekmi Singapūras politikā, līdz 2011. gadam bija valdības sastāvā, vispirms kā vecākais ministrs, tad ieņemot ministra-mentora posteni. No 1959. gada līdz savai nāvei bija parlamenta deputāts.

Politikā iesaistījās 1951. gadā. Pamazām palielināja ietekmi, un 1959. gadā kļuva par pirmo Singapūras premjeru. No 1963. gada līdz pat mūsdienām Li Guanjao vadītā Tautas darbības partija ieņem dominējošu stāvokli valsts politikā. Kaut arī Li Guanjao valdības laikā Singapūra guvusi ievērojamus panākumus, Li Guanjao dažkārt pārmet nepotismu, jo daudzi viņa radinieki ieņem dažādus augstus posteņus valdībā un valsts pārvaldītājos uzņēmumos.
Ārstniecības brūnvālīte

**Ārstniecības brūnvālīte** (*Sanguisorba officinalis*) ir 20 — 100 cm augsts, daudzgadīgs rožu dzimtas lakstaugs ar augšdaļā zarainu stumbru un spēcīgu sakņu sistēmu. Lapas nepāra plūksnaini saliktas, ar pielapēm. Apakšējās lapas ar garu kātu, tuvu cita citai; augšējās lapas sēdošas. Ziedi tumšsarkani, sakopoti ovālās, līdz 3 cm garās galviņās uz gariem ziednešiem. Zied no jūnija līdz augustam. Auglis sēklenis ar spārnveida šķautnēm. Ierakstīta Latvijas Sarkanajā grāmatā 2. kategorijā.

## Ārējās saites

* latvijasdaba.lv
* Ārstniecības brūnvālīte| Medicīnas termins
Singhs

**Singhs** var būt:

* Manmohans Singhs (1932—2024) — Indijas politiķis, Indijas premjerministrs (2004—2014);
* Rādžnāths Singhs (dzimis 1951. gadā) — Indijas politiķis;
* Vidžajs Singhs — Fidži golferis.
Tomass Bekets

thumb|150px|13. gs. manuskripta attēls, kurā redzama Tomasa Beketa noslepkavošana
**Svētais Tomass Bekets** () jeb **Sv. Tomass no Kenterberijas** (dzimis  Londonā, miris  Kenterberijā) bija Kenterberijas arhibīskaps no 1162. līdz 1170. gadam. Viņš ir ticis iecelts svēto kārtā, kā arī atzīts par mocekli gan Romas katoļu baznīcā, gan Anglikāņu baznīcā. Sv. Tomass iesaistījās konfliktā ar karali Henriju II sakarā ar baznīcas tiesībām un privilēģijām. 1170. gadā viņu Kenterberijas katedrālē nogalināja karaļa sekotāji.

## Ārējās saites
Pļavas ķimene

**Pļavas ķimene** jeb **parastā ķimene** () ir daudzgadīgs čemurziežu dzimtas lakstaugs. Pirmajā gadā tai attīstās lapu rozete, bet otrajā gadā izaug 30—80 cm augsts, stāvs, zarains stumbrs. Lapas pamīšus, divkārt vai trīskārt plūksnaini dalītas, ar makstīm, kurām ir pielapēm līdzīgas, šķeltas plūksnas. Ziedi sīki, sakopoti saliktos čemuros, vīkala vai vīkaliņa nav. Vainaglapas baltas vai rožainas. Zied jūnijā, jūlijā. Ķimeņu augļi ir eliptiski skaldeņi ar gareniskām ribām, viegli atdalās no augļneša. Visas auga daļas, paberzējot pirkstos, var sajust raksturīgu smaržu.
Ķimenes aug pļavās, zālājos, krūmājos, ceļmalās. Kultivē. Latvijā sastopamas bieži. Vispārējā izplatība: no Vidusjūras kalnu rajoniem līdz boreālajai zonai Eiropā un Sibīrijā.

Ķimeņu augļi satur ēterisko eļļu (3—7%), kuras daudzums atkarīgs no augu augšanas apstākļiem un augu nogatavošanās pakāpes. Šīs eļļas galvenā sastāvviela ir D-karvons (50—60%), bez tam vēl ir D-limonēns, karveols, dihidrokarvons un citi terpēnu atvasinājumi. Bez ēteriskās eļļas augos ir arī eļļa (14—22%), olbaltumvielas (20—23%), flavonoīdi, miecvielas u.c.

Latvijā ķimenes tiek izmantotas tautas medicīnā. Kā populāra garšviela tā pievienojama tradicionālajiem ēdieniem — rudzu maizei, Jāņu sieram, speķa pīrāgiem, skābētiem kāpostiem, dažādiem marinējumiem un žāvējumiem, arī konditorejas izstrādājumiem (piem. ķimeņmaizītēm). Ar ķimenēm gatavo uzlējumus un liķierus, kurus sauc par ķimeļiem (piemēram, Allažu ķimelis).

## Avoti

* Pētersone A., Birkmane K. Latvijas PSR augu noteicējs. Rīga, 1980.
* Priedītis N. Latvijas augi. Rīga, 2014.
* Rothmaler. Exkursionsflora. Berlin, 1976.
Titāns (nozīmju atdalīšana)

**Titāns** var būt:

* titāns — ķīmiskais elements;
* Titāns (pavadonis) — Saules sistēmas planētas Saturna pavadonis;
* titāni — mitoloģiskas būtnes grieķu mitoloģijā;
* Vilnis Titāns — latviešu tēlnieks (1944—2006).
Bekets

**Bekets** var būt: 

* Semjuels Bekets (*Samuel Beckett*; 1906—1989) — īru rakstnieks;
* Svētais Tomass Bekets (*Saint Thomas Becket*; ap 1118―1170) — Kenterberijas arhibīskaps.
U (nozīmju atdalīšana)

**[[U]]** ir latīņu alfabēta divdesmit pirmais burts.

**U** vēl var būt:

* urāna ķīmiskais apzīmējums

**u** var būt:

* atommasas vienības simbols
Stīvens Holkombs

**Stīvens Holkombs** (; dzimis  Pārksitijā, Jūtas štatā, ASV, miris  Leikplesidā, Ņujorkas štatā, ASV) bija ASV bobslejists, kas piedalījās sacensībās no 1998. gada līdz savai nāvei 2017. gadā. Pirms karjeras bobslejā astoņus gadus trenējās kalnu slēpošanā.

S. Holkombs ir 4 Pasaules čempionāta zelta medaļu īpašnieks (2009. gadā četriniekos un 2012. gadā visos veidos, arī komandu sacensībās). Izcīnījis arī vairākas cita kaluma medaļas Pasaules čempionātos. Kļuvis par pasaules kausa ieguvēju visās trijās disciplīnās: 2007. gadā divniekos, 2010. gadā četriniekos, abās šajās sezonās guvis arī apvienotās ieskaites titulu.

Ievērojamāko panākumu guvis savās otrajās Olimpiskajās spēlēs 2010. gadā Vankūverā, kur pārliecinoši uzvarēja četrinieku konkurencē, kopā ar stūmējiem Stīvu Mesleru, Kērtisu Tomaševiču un Džastinu Olsenu izcīnot ASV pirmo zelta medaļu bobslejā četriniekiem pēc 62 gadu pārtraukuma.

6. maijā S. Holkombu atrada mirušu olimpiskajā centrā Leikplesidā, bet par viņa nāves cēloņiem sākotnēji informācijas nebija. Vēlāk tika izplatīta informācija, ka sportista nāvi ir izraisījusi alkohola un miegazāļu kombinācija.

## Labākie rezultāti
:*Saīsinājumi: OS — Olimpiskās spēles, PČ — Pasaules čempionāts, PK — Pasaules kauss, V. — Vieta.*

## Atsauces

## Ārējās saites
Raiens Velentains

**Raiens Valentains** (; dzimis , Reksemā, Velsā, Apvienotajā Karalistē) ir futbolists, kurš pašlaik spēlē Herefordas "United" komandas sastāvā. Viņš savulaik ir pārstāvējis Velsas U21 izlasi.

## Ārējās saites
Wrexham A.F.C.

***Wrexham Association Football Club*** (, ) ir profesionāla futbola komanda no Reksemas Velsā. Tā kopš 2024. gada spēlē Anglijas EFL League One līgā pēc spēka trešajā Anglijas futbola līmenī.

Izveidots 1864. gadā, tas ir vecākais klubs Velsā un trešā vecākā profesionālā asociācijas futbola komanda pasaulē.

## Vēsture

2020. gada novembrī klubu nopirka kanādiešu aktieris Raiens Reinoldss un amerikāņu aktieris Robs Makelinijs ar uzņēmuma RR McReynolds Company LLC starpniecību. Darījumu atbalstīja 98,6% no 2000 Wrexham Supporters Trust biedru, kuri nobalsoja un tika pabeigti 2021. gada februārī. Viņi tika iekļauti FIFA 22 video spēlē kā daļa no sadaļas "Pārējā pasaule", kļūstot par pirmo ārpus līgas komandu, kas iekļauta  spēļu sērijā.
## Atsauces


## Ārējās saites
*
Guitar Hero II

***Guitar Hero II*** ir *[[Harmonix Music Systems]]* izstrādāta un RedOctane izdota mūzikas žanra datorspēle, ''Guitar Hero'' sērijas otrā spēle. 2006. gada novembrī izdeva spēles versiju *[[PlayStation 2]]* konsolei, bet 2007. gada aprīlī arī *[[Xbox 360]]*, ar papildu saturu, kas nebija iekļauts *PlayStation 2* versijā.

Tāpat kā iepriekšējā *Guitar Hero*, spēlētājs izmanto ģitārveidīgu ievadierīci, kas simulē rokmūzikas spēlēšanu. Spēlēšana īpaši neatšķiras no iepriekšējās daļas. Lielākās izmaiņas ir jauni spēlēšanas veidi un nošu kombinācijas. Spēlei ir licencētas vairāk nekā 40 no 1960. līdz 2000. gadam izdotas populāras dziesmas, no kā vairums atkārtoti ierakstītas tieši spēlei.
*[[PlayStation 2]]* *Guitar Hero II* spēli var iegādāties atsevišķi vai arī komplektā ar sarkanu *[[Gibson SG]]* ģitāras ievadierīci. *Xbox 360* spēles versijai ir pieejams papildu izdevums ar baltu *[[Gibson X-Plorer]]* ģitāras ievadierīci. Abas šīs ievadierīces ar pieslēdzamas, taču *[[RedOctane]]* spēles *PlayStation 2* versijai pārdod arī bezvadu ievadierīci.

## Atsauces

## Ārējās saites
* Oficiālā mājaslapa
Atlantas "Braves"

**Atlantas "Braves"** ir profesionāla beisbola komanda no Atlantas. Atlantas "Braves" ir viena no Augstākās beisbola līgas austrumu divizījas komandām. Kopš 1997. gada, komanda aizvada spēles *[[Truist Park]]* stadionā.
Maiami "Marlins"

**Maiami "Marlins"** ir profesionāla beisbola komanda no Maiami. Maiami "Marlins" ir viena no Augstākās beisbola līgas austrumu divīzijas komandām. Komanda savas mājas spēles aizvada ''Dolphin'' stadionā, turpat mājas spēles aizvada Maiami "Dolphins". Klubs 1993. gadā tika dibināts kā **Floridas "Marlins"**, 2011. gadā klubs tika pārsaukts.
Zviedrijas rallijs

[thumb|250px|[Jūso Pikeliste gandrīz apgāžas 2003. gada sezonā]]
**Zviedrijas rallijs** () ir autorallija sacencības, kas norisinās Vermlandā, Zviedrijā februāra sākumā. Pirmais Zviedrijas rallijs tika rīkots 1950. gadā. Kopš 1973. gadā rallijs ir iekļauts WRC apritē. Tas ilgu laiku bija vienīgais sniega rallijs. Pirmais pilots, kurš uzvarēja Zviedrijas rallijā un nebija ne soms, ne zviedrs, bija Sebastjēns Lēbs 2004. gadā. Ralliju atcēla divreiz: 1974. gadā degvielas krīzes dēļ un 1990. gadā laikapstākļu dēļ.

## Visvairāk uzvaru

## Ārējās saites
Datu šifrēšanas standarts

**Datu šifrēšanas standarts** jeb **DES** () ir šifrs, kurš 1976. gadā ASV tika izvēlēts par Federālās informācijas apstrādes standardu (FIPS) un tas pēc tam plaši izplatījās arī pārējā pasaulē.

DES ir simetrisks bloku šifrs (*block cipher*), ar bloku izmēru 64 biti un atslēgas garumu 56 biti. 56 bitu atslēga ir pārāk īsa, un tāpēc nedroša, šī iemesla dēļ parastais DES ir uzskatāms par nedrošu. Pirmo reizi DES atlauza 1998. gadā, 2 dienu laikā ar speciāli būvētu aparātu, kas izmaksāja USD 250000. 2006. gadā uzbūvēja aparātu, kas izmaksāja tikai USD 10000.

Tā kā galvenā problēma bija pārāk īsā atslēga, ieviesa variantu, kas nošifrē vienu un to pašu datu bloku 3 reizes ar 3 dažādām atslēgām (3DES). Šo šifru pagaidām uzskata par drošu, vienīgi tas ir lēns, ja to lieto datorā (nevis speciālā šifrēšanas ierīcē).

Mūsdienās DES ir aizstāts ar uzlabotu šifrēšanas standartu (AES).

## Atsauces un piezīmes
MAC

**MAC** vai **Mac** var būt:
* Macintosh dators
* MAC adrese *Media Access Control* adrese
* Makao ISO 3166-1 kods
Li Sjaņluns

**Li Sjaņluns** (; dzimis ) ir ķīniešu (haku) izcelsmes Singapūras politiķis. Bija par trešo Singapūras premjerministru no 2004. līdz 2024. gadam. Pirmā Singapūras premjerministra Li Guanjao vecākais dēls. Viņa tēvs  ieņēma jaunizveidoto ministra-mentora amatu viņa valdībā līdz nāvei 2015. gada 23. marta.

Studējis Kembridžas Universitātē matemātiku un datorzinības, bet Hārvarda Universitātē ieguvis MPA grādu. 1971. gadā iestājās dienestā armijā, kur kļuva par jaunāko brigādes ģenerāli Singapūras vēsturē. 1984. gadā iesaistījās politikā un 2004. gadā kļuva par valsts 3. premjerministru, par kuru strādāja līdz 2024. gadam.

Līdzīgi kā tēvs, Li Sjaņluns ir apsūdzēts nepotismā. Piemēram, Li Sjaņluna sieva Ho Čina (*Ho Ching*) ir valsts kompānijas *[[Temasek Holdings]]* vadītāja. Li Sjaņlunam bija vislielākā premjerministra alga pasaulē (2 856 930 ASV dolāri gadā).

## Ārējās saites
Džeimss Freizers

**Sers Džeimss Džordžs Freizers** (; dzimis , miris ) - skotu sociālantropologs, viens no ietekmīgākajiem XX gadsimta sākuma reliģijas un mitoloģijas pētniekiem.

Viņa pazīstamākais darbs ir 1890. gadā izdotais "Zelta zars" (*The Golden Bough: A Study in Magic and Religion*), kurā apskatīti rituāli un reliģijas visā pasaulē un izvirzīta teorija par to, ka cilvēces uzskati savā attīstībā progresē cauri trīs stadijām - maģisko, reliģisko un zinātnisko.

Freizers studēja Glāzgovas un Kembridžas Universitātēs klasiskās valodas. Gandrīz visu darba mūžu pavadīja Kembridžas Universitātē. Ietekmējās no Edvarda Teilora, savukārt ietekmējis Mirčas Eliades un Renē Žirāra (*René Girard*) uzskatus.

## Ārējās saites

* [Džeimsa Freizera darbi ''Internet archive'' ](http://www.archive.org/search.php?query=creator:frazer+AND+(creator:james+OR+creator:j.g))
Afro Celt Sound System

***Afro Celt Sound System*** ir elektroniskā tautas mūzikas grupa no Lielbritānijas, pēc 2003. gada saukta saīsināti ***Afro Celts***. Tā savā skanējumā apvieno ķeltu un Āfrikas tradicionālo tautas mūziku ar mūsdienu dejas mūziku (triphopu, tehno, u.c. žanriem).

Grupu nodibināja producents-ģitārists Saimons Emersons un mūsdienās tā tiek uzskatīta par vienu no panākumiem bagātākajām etniskās mūzikas grupām pasaulē.

## Dalībnieki
# Saimons Emersons (ģitāra, producents)
# N'Falijs Kouyate (kora, balafons, ngoma bungas, balss)
# Moussa Sisoko (džembe, bungas)
# Džeimss Maknelijs (bourāns, akordeons, īru stabule)
# Džonijs Kalsi (džols grupas līderis)
# Iarla O Lionards (balss)
# Emers Majoks (īru stabule, flauta, elkoņdūdas)
# Mārtins Rasels (producents, programmētājs)

### Citi mūziķi, kuri strādājuši kopā ar ''Afro Celt Sound System''
* Pīters Geibriels, Roberts Plānts, Pīts Lokets, Šineida O'Konora, Pina Kolare, Doroteja Munjaneza, Sevara Nazarhane, Saimons Meisi, Džess Kūks, Mārtins Haijess, Eilina Aiverss, Mundijs, Demba Berijs, Mairida Ni Maonaiga un Kjarans Tūrišs no Altan grupas, Ronans Braunijs, Maikls Makgoldriks, Mirdihins, Šuglenifti grupa, Muhraida Nesbita, Deivi Spilane, Džonass Bruss, Hītera Nova, Džūlija Mērfija un Ajubs Ogada.

## Diskogrāfija
* *Volume 1: Sound Magic* (1996)
* *Volume 2: Release* (1999)
* *Volume 3: Further in Time* (2001)
* *Seed* (2003)
* *Pod* (2004)
* *Volume 5: Anatomic* (2005)

## Ārējās saites
* Oficiālā mājaslapa 
* ''Afro Celts'' fanu mājaslapa 
* ''Afro Celts'' ''MySpace'' lapa
Kristofs Šūberts

**Kristofs Šūberts** (; dzimis  Minhenē, Vācijā) ir vācu hokejists, aizsargs, Vācijas hokeja izlases dalībnieks. Pašlaik (2019) Šūberts spēlē Vācijas 3. līgas komandā Hamburgas "Crocodiles".

## Spēlētāja karjera
Profesionālā spēlētāja karjeru Šūuberts uzsāka 2000. gadā, kad debitēja DEL līgas klubā Minhenes "Barons". Kluba sastāvā aizsargs aizvadīja arī 2001.—02. sezonu, taču tad tika draftēts NHL un pārcēlās uz Ziemeļameriku.

No 2002. līdz 2005. gadam Šūberts trīs sezonas aizvadīja AHL klubā Bingemtonas "Senators", taču 2005.—06. sezonā debitēja NHL, 56 spēles aizvadot Otavas "Senators" sastāvā. Otavā Šūberts spēlēja līdz pat 2008.—09. sezonas noslēgumam. 2009.—10. sezonu aizsargs aizvadīja Atlantas "Thrashers" sastāvā, taču tad atgriezās Eiropā.

Savu karjeru Šūberts turpināja Zviedrijas Elitsērijas klubā Frölunda HC, taču jau sezonas vidū pārcēlās uz Vācijas hokeja līgas klubu Hamburgas "Freezers". "Freezers" rindās spēlēja līdz pat 2016. gadam, vairākas sezonas pildot arī komandas kapteiņa funkcijas.

Vācijas izlases rindās spēlējis 2002. un 2006. gada olimpiskajās spēlēs, kā arī sešos Pasaules čempionātos.

## Ārējās saites
Ārstniecības pienene

**Ārstniecības pienene** jeb **cūkpiene** (*Taraxacum officinale*). Auga latīniskais nosaukums ir cēlies no arābu valodas vārda, kura nozīme ir “rūgts augs”. 

Augs bagāts rūgtvielām. Aptuveni 30 cm garš kails kāts. Daudzgadīgs kurvjziežu dzimtas lakstaugs ar mazzarainu, 20 - 60 cm garu gaļīgu vārpstveida sakni. Visās auga daļās ir piensula. Lapas rozetē izvietotas, zobainas, pie pamata sašaurinātas, pēc ārējā izskata un lieluma ļoti variē. Ziedneši dobi, 5 - 30 cm augsti. Ziedi dzelteni, divdzimumu, ar mēlveida vainagu, sakopoti kurvīšos. Zied no maija līdz jūlijam un dažreiz pat līdz oktobrim.
Kad ziedēšanas laiks beidzies, ziedi “pārvēršas” lielos apaļos viegli pelēkos pūku kamolos, kas vējā var aizlidot — tā notiek pieneņu vairošanās. Katrai vieglajai sēkliņai ir lidpūka, ar kuras palīdzību tā var aizlidot pat 10 km tālu. Bieži aug cilvēku mājvietu tuvumā. Pienene aug mērenajā joslā barības vielām bagātās augsnēs. Jo vairāk trūdvielu un mitruma, jo leknākas pienenes lapas un zieds.

Viduslaiku kristietības ikonogrāfijā pienene simbolizē kristīgo mācību un tās izplatīšanos — gluži kā pienenes spārnotās sēklas lido lielos tālumos, tā kristīgā mācība viduslaikos izplatījās tālu pasaulē. Arī šis augs bieži ir saistīts ar Mariju, Kristu un Veroniku.

## Lietošana

Pienenes ir  bagātas ar nektāru un tāpēc tās iecienījušas bites. Cilvēki labprāt uzturā lieto svaigo pieneņu lapu salātus — lai atbrīvotos no spēcīgās rūgtās garšas, pirms lietošanas vēl augošus augus kādu laiku vēlams nosegt ar tumšu, saules gaismu necaurlaidīgu trauku. 

Kosmētiskiem mērķiem lieto pienaino, ziedkātā esošo sulu — tā dziedina furunkulus, karbunkulus, kašķi, ēdi, kārpas, kā arī citas ādas saslimšanas. Pret vasaras raibumiem lieto šādu losjonu: vienu pilnu sauju pieneņu ziedu aplej ar vārošu ūdeni tik daudz, lai ziedi būtu pilnībā apņemti. Ļauj atdzist, tad nokāš un regulāri viegli mitrina ādu ar šo šķidrumu. To var izmantot arī matu skalošanai: tas patiks gaišiem matiem. Pienene stiprina viegli lūstošus, sausus, kā arī taukainus matus. Tā palīdz atbrīvoties no blaugznām. Jābūt piesardzīgam un vispirms jāpārbauda ādas reakcija, nedrīkst lietot šos preparātus pārlieku daudz un spēcīgus izvilkumus — tas var izraisīt ādas iekaisumus vai citas nepatīkamas kairinošas sajūtas. 

Rudenī ievāktas pieneņu saknes sakaltē, nedaudz apgrauzdē un kā kafijas aizstājēju lieto vai nu kopā ar cigoriņiem vai vienas pašas. Islandē šīs saknes sacep un lieto uzturā.

Ziedus izmanto kā krāsvielu sviesta vai omletes iekrāsošanai skaistā dzeltenā krāsā. No tiem mēdz gatavot sīrupu. 

11. gadsimtā arābu ārsti pieneni izmantoja dziedināšanā. Pieneņu ekstraktu lieto aknu, žultspūšļa, nieru un locītavu saslimšanu ārstēšanā. Pienenes ir to zāļu sastāvā, kuras izmanto, lai dziedinātu no dzeltenās kaites. Pienenēm piemīt urīndzenošas īpašības

Eiropas teritorijā tā izmantota Samheina naktī (seni ķeltu svētki, atzīmējot ražas novākšanas beigas), gaišredzības veicināšanai, buršanas un vārdošanas spēka vairošanai. 

## Atsauces
Dārzeņpipars

**Dārzeņpipars** (*Capsicum annuum*) ir neliels nakteņu dzimtas puskrūms, ko parasti kultivē kā viengadīgu lakstaugu. Stumbrs — 30—60 cm augsts, zarains. Lapas — olveida vai lancetiskas, ar smailu galu un diezgan garu kātu. Ziedi pa vienam, retāk pa vairākiem lapu žāklēs, balti, iedzelteni, violeti. Zied no jūnija līdz augustam. Auglis — ādaina, mazsulīga, gluda oga ar daudz sēklām. Augļi var būt dažāda lieluma (no 5 cm līdz 15 cm) un dažādas krāsas (spilgti sarkani, oranži, dzelteni, brūni, violeti līdz melni). Tie ienākas no jūnija līdz novembrim. Dārzeņpipari var būt gan saldā paprika, gan pikantie čili pipari.

## Atsauces
Rubija

**Rubija** (*Rubia tinctorum*) ir daudzgadīgs rubiju dzimtas lakstaugs ar četršķautnainu, pacilu stumbru, kas augšdaļā zarojas. Lapas lancetiskas, gandrīz sēdošas, sakopotas pa 4 - 6 mieturos. Viss augs raupjš, jo uz stumbra un zaru šķautnēm, kā arī uz lapu dzīslām ir daudz atstāvošu āķveida dzeloņu. Ziedi sīki, zaļgandzelteni, sakopoti dihāzijos un izveido skaru. Zied no jūnija līdz augustam. Auglis sulīga, melna, kauliņveida oga ar 1 vai 2 kauliņiem.

## Ārējās saites
Citronliāna

**Citronliāna** (*Schizandra chinensis*) ir citronliānu dzimtas krūms vai liāna ar pārkoksnētu, apmēram 2 cm resnu un 8—15 m garu stumbru. Lapas pretējas, apaļas, nosmailotas ar veselām malām. Augs divmājnieks. Ziedi balti, vaskveida, pa vienam, ar 1—4 cm garu sarkanīgu kātu. Ķekarā attīstās 10—40 melnsarkanas ogas, kurās ir 1 (retāk 2) iedzeltenbrūna, plakana, nierveida sēkla. Sēklām, lapām un mizai ir specifiska garša un citrona smarža. Zied maija beigās, jūnijā. Augļi nogatavojas septembrī, oktobrī.

## Ārējās saites

* Citronliāna - Populārā medicīnas enciklopēdija
Kuzmins

**Kuzmins** (, no personvārda Kuzma *(Кузьма́)*; sieviešu dzimtē Kuzmina *(Кузьмина́)*) ir krievu cilmes uzvārds. Cilvēki ar šo uzvārdu:

* Afanasijs Kuzmins (1947) — Latvijas šāvējs;
* Aleksandrs Kuzmins (1984—2021) — Latvijas jurists un politiķis;
* Aleksejs Kuzmins (1968) — Latvijas fiziķis un materiālzinātnieks;
* Dmitrijs Kuzmins (*Дмитрий Кузьмин*; 1968) — Latvijā dzīvojošs krievu dzejnieks;
* Fjodors Kuzmins (*Фёдор Кузьмин*; 1937—2006) — padomju virsnieks, ģenerālpulkvedis, Baltijas kara apgabala karaspēka virspavēlnieks;
* Genādijs Kuzmins (*Геннадій Кузьмін*; 1946—2020) — ukraiņu šahists;
* Mihails Kuzmins (*Михаил Кузмин*; 1872—1936) — krievu dzejnieks un prozaiķis;
* Svens Kuzmins (1985) — latviešu rakstnieks.
Eriks Hobsboms

**Eriks Džons Ernests Hobsboms** (; dzimis , miris ) bija ebreju izcelsmes Lielbritānijas marksistiskais vēsturnieks.

Dzimis Aleksandrijā, bērnību pavadīja Berlīnē un Vīnē. Kaut arī ģimene dzīvoja vācvalodīgās valstīs, tās iekšējā sarunvaloda bija angļu. 14 gadu vecumā kļuva par bāreni un 1933. gadā pārcēlās uz Londonu. Studēja Kembridžas Universitātē, kur ieguva doktora grādu un darbojās Kembridžas apustuļos.

1936. gadā iestājās Lielbritānijas Komunistiskajā partijā, un no 1946. līdz 1956. gadam bija Komunistiskās partijas vēsturnieku grupas sastāvā. Pēc PSRS iebrukuma Ungārijā grupa izjuka, vairums vēsturnieku izstājās no Komunistiskās partijas, tomēr Hobsboms palika tās sastāvā. Erika Hobsboma dēls Endijs Hobsboms ir viens no interneta uzņēmējdarbības pamatlicējiem.

Hobsboma pazīstamākie darbi ir triloģija par paša radīto terminu — Garo XIX gadsimtu (laiku no 1789. līdz 1914. gadam) — *The Age of Revolution: Europe 1789-1848* (1962), *The Age of Capital: 1848-1875* (1975) un *The Age of Empire: 1875-1914* (1987), kā arī par Īso XX gadsimtu (laiku no 1914. līdz 1991. gadam) — *The Age of Extremes: the short Twentieth Century, 1914-1991* (1994).
Markuss Grenholms

**Markuss "Bose" Grenholms** (; dzimis , Kauniainenā, Somijā) ir bijušais somu rallija pilots. Viņš ir divkārtējs WRC pasaules čempions. Abus savus titulus Grenholms ir izcīnījis Peugeot komandas sastāvā, tomēr pēdējās divas karjeras sezonas viņš aizvadīja Ford, jo Peugeot izstājās no čempionāta. Abās sezonās ar Ford Grenholms tikai mazliet zaudēja čempionam Sebastjēnam Lēbam, pirmajā sezonā vienu un otrajā — četrus punktus. Līdz ar Grenholmu 2007. gadā karjeru beidza viņa ilggadējais stūrmanis Timo Rautiainens.

Grenholms ir uzvarējis 2002. gada Čempionu sacīkstē. 2006. gadā pārī ar Heiki Kovalainenu Grenholms izcīnīja Nāciju kausu, pārstāvot Somiju. Pēc rallija karjeras beigšanas Grenholms ir pievērsies rallijkrosam un piedalās dažās ERC sacīkstēs. Grenholmam ir sieva vārdā Terēza un trīs bērni. Grenholms ir augstā IQ biedrības "Mensa" biedrs.

## Atsauces

## Ārējās saites
* Oficiālā mājaslapa ,
Tomijs Mekinens

**Tomijs Antero Mekinens** (, dzimis , Pūpolā, Somijā) ir bijušais somu rallija pilots, četrkārtējs WRC pasaules čempions. Viņam pieder visvairāk izcīnīto titulu rekords, kuru viņš dala ar Sebastjēnu Lēbu un Juha Kankunenu. Lēbs, tāpat kā Mekinens, visus savus titulus izcīnīja pēc kārtas. Mekinens ir precējies un viņam ir divi bērni.

Mekinens ir viens no motoru sporta "lidojošajiem somiem". Visus savus titulus viņš ir izcīnījis *[[Mitsubishi (WRC komanda)|Mitsubishi]]* komandas sastāvā, turklāt, palīdzot komandai izcīnīt konstruktoru kausu 1998. gadā. Soms ir kļuvis arī par Čempionu sacīkstes uzvarētāju 2000. gadā. Mekinenam karjeras laikā ir bijuši vairāki stūrmaņi — Sepo Harjanne, Risto Manisenmeki un Kajs Lindstrēms.

## Ārējās saites

* Tommi Mäkinen Racing Ltd.
Firebird

**Firebird** var būt:

## Automašīnas
* Pontiac Firebird amerikāņu muskuļauto
* General Motors Firebird konceptauto sērija

## Programmatūra
* Mozilla Firefox iepriekšējais nosaukums
* Firebird (datubāzes serveris)
Open Shortest Path First

**Open Shortest Path First** jeb **OSPF** ir maršrutēšanas protokols, kas paredzēts lietošanai autonomajās sistēmās. OSPF ir, iespējams, šobrīd visplašāk lietotais maršrutēšanas protokols Interior gateway protocol (IGP) grupā. 

OSPF ietilpst TCP/IP protokolu komplektā. Tā analogs OSI modeļa protokolu saimē ir IS-IS.

OSPF ir dinamiskās maršrutēšanas protokols, kas bāzēts uz *link-state* tehnoloģijas un paredzēts atrast ātrāko ceļu līdz galējam maršrutētājam, darbojoties tikai iekš vienas autonomās sistēmas. OSPF ir *Interior Gateway Protocol*, jeb IGP saimes pārstāvis.

## Dinamiskā maršrutēšana
Dinamiskās maršrutēšanas mērķis ir nodrošināt automātisku un autonomu trafika maršrutēšanu tīklā vai internetā, kuru nav nepieciešamas pārvaldīt centralizēti no administratora puses. Salīdzinājumā ar statisko maršrutēšanu, kur tīkla maršrutus konfigurē noteikta persona, norādot visus iespējamos maršrutus uz katra maršrutētāja atsevišķi, tad dinamiskajā maršrutēšanā šo maršrutu izpēti, izveidi un atjaunošanu nodrošina dinamiskās maršrutēšanas protokoli iekš pašiem maršrutētājiem, kas atrodami iekš tīkla. Dinamiskā maršrutēšana ir visātrākā metode laika ziņā, kā izveidot maršrutus tīklā. Dinamiskā maršrutēšana arī ir drošāka par statisko maršrutēšanu, gadījumā ja kāds no maršrutētājiem nav pieejams, tad dinamiskās maršrutēšanas protokols automātiski veiks tīkla izpēti un labojumus tīkla shēmā un izveidos jaunus maršrutus, tādā veidā izvairoties no cilvēka kļūdām, kas var rasties konfigurējot maršrutus statiski. Viens no populārākajiem dinamiskās maršrutēšanas protokoliem ir OSPF.

## OSPF protokola darbības posmi
Tiek izpētīta tīkla topoloģija.

* Maršrutētāji izpēta pieslēgtos tīklus un tuvākos pieejamos maršrutētājus.
* Katrs maršrutētājs par sava perimetra izpētītajām iekārtām ziņo visiem tīklā pieejamajiem maršrutētājiem, ar tā saucamo nopludināšanas, jeb *flooding* metodi. Tas palīdz visiem izveidot tīkla topoloģijas karti.

Tiek aprēķināta maršruta cena, jeb *Price*, kam mērķis ir aprēķināt izdevīgāko un labāko maršrutu, bāzējoties uz OSPF protokola darbības principu. Katram maršrutam tiek aprēķināta cena, jo cena ir zemāka, jo maršruts ir labāks. Cenu nosaka kanāla noslogojums un datu pārraides ātrums.

* Šis posms notiek tikai tad, kad maršrutētājam ir zināma pilna tīkla konfigurācija.
* Katrs maršrutētājs veic savus aprēķinus patstāvīgi.

Tiek atjaunota tīkla konfigurācijas informācija, gadījumā ja tīklā notiek izmaiņas.

* Katrs maršrutētājs novēro savus kaimiņus, ja tīklā notiek kādas izmaiņas, piemērām, kāds no maršrutētājiem vairs nedarbojās vai ir parādījies kāds jauns. Par šādām izmaiņām tiek informēti visi tīkla maršrutētāji uz kā pamata tiek veiktas papildus tīkla izpēte un jaunu cenu aprēķināšana.

## OSPF protokola versijas
OSPFv1 - 1989 gads, 

OSPFv2 - 1998 gads, 

OSPFv3 - 2008 gads, RFC 5340

## Skatīt arī
*Border Gateway Protocol (BGP)
*Intermediate System to Intermediate System (IS-IS)
*Shortest Path Bridging (SPB)
*Routing Information Protocol (RIP)

## Ārējās saites
*  — OSPF version 2
*  — OSPF for IPv6
IS-IS

**Intermediate system to intermediate system (IS-IS)** ir maršrutēšanas protokols, paredzēts lietošanai autonomajās sistēmās iekšienē. *IS-IS* ir īpaši populārs lielu Interneta pakalpojumu sniedzēju (IPS) tīklos.

*IS-IS* pieder pie OSI modeļa protokoliem. Tā analogs TCP/IP protokolu saimē ir OSPF.

## Skatīt arī
* IEEE 802.1aq - Shortest Path Bridging (SPB)

## Ārējās saites

*  - OSI IS-IS Intra-domain Routing Protocol
Anglijas futbola Premjerlīga

**Anglijas Premjerlīga** () ir augstākā Anglijas profesionālā futbola klubu līga. Līgā piedalās 20 komandas, no kurām 3 vājākās sezonas beigās izkrīt uz Anglijas čempionātu. Premjerlīga ir korporācija, kurā 20 klubi darbojas kā tās daļu turētāji. Sezonas notiek no augusta līdz nākamā gada maijam, katrai komandai aizvadot 38 spēles, kopā sezonā pa visām komandām izspēlējot 380 spēles. Vairums spēļu tiek aizvadītas sestdienās un svētdienās, bet pārējās darba dienu vakaros. No 1993. līdz 2007. gadam tās nosaukums bija **Premjerlīga**. No 1993. līdz 2016. gadam līgas ģenerālsponsors bija *[[Barclays Bank]]*, tāpēc tās pilnais nosaukums bija *Barclays Premier League*.

## Premjerlīgas uzvarētāji

## Klubi 2025.—2026. gada sezonā

## Latvijas spēlētāji Premjerlīgā
* Marians Pahars – Southampton, 1998-2004
* Imants Bleidelis – Southampton, 2000-2002
* Igors Stepanovs – Arsenal, 2000-2003
* Andrejs Štolcers – Fulham, 2001-2003
* Kaspars Gorkšs – Reading, 2012-2013

## Piezīmes
 
## Atsauces

## Ārējās saites

*
NeXT

**Next, Inc.** (vēlāk **Next Computer, Inc.** un **Next Software, Inc.** stilizēti rakstīts kā **NeXT**) bija amerikāņu datoru uzņēmums, kura galvenā mītne atradās Redvudsitijā, Kalifornijā. Tā izstrādāja un ražoja datoru darbstaciju sēriju, kura galvenokārt bija paredzēta augstākās izglītības un biznesa tirgiem. *NeXT* 1985. gadā dibināja *[[Apple Inc.|Apple Computer]]* līdzdibinātājs Stīvs Džobss kopā ar dažiem saviem kolēģiem pēc tam, kad viņu piespieda pamest *Apple* vadību. NeXT 1988. gadā iepazīstināja ar savu pirmo modeli NeXT Computer un 1990. gadā ar mazāko NeXTstation. NeXT datoru pārdošanas apjomi bija salīdzinoši ierobežoti un tiek lēsts, ka kopumā tika pārdotas aptuveni 50 000 vienības. Tomēr tā inovatīvā objektorientētā NeXTSTEP operētājsistēma un izstrādes vide bija ļoti ietekmējoša.

NeXT vēlāk izlaida lielu daļu no NeXTstep sistēmas kā programmēšanas vides standartu, sauktu par *[[OpenStep]]*. NeXT 1993. gadā atteicās no aparatūras ražošanas, lai koncentrētos uz savas *OpenStep* versijas OPENSTEP pārdošanu vairākiem OEM ražotājiem. NeXT izstrādāja arī *[[WebObjects]]*, vienu no pirmajiem korporatīvajiem tīmekļa lietotņu ietvariem. *WebObjects* nekad nekļuva īpaši populārs savas sākotnējas cenas dēļ, kura bija $50 000, bet joprojām tiek uzskatīts par vienu no pirmajeim piemēriem tīmekļa serverim, kurš bāzēts uz dinamisku lapu ģenerēšanu, nevis statiska satura piedāvāšanu.

1996. gadā *Apple* iegādājās NeXT, samaksājot 429 miljonus ASV dolāru un 1,5 miljonus *Apple* akciju. Liela daļa no šībrīža OS X un iOS operētājsistēmām ir būvētas uz OPENSTEP pamata.

## Atsauces
Next

**Next** (no  "nākamais") var būt:
* NEXT — žurnāls, kurš iznāk Latvijā;
* NeXT — datoru uzņēmums;
* Next — mūzikas grupas Sevendust albums;
* NeXT jeb *New Exploration of Tempel 1* — kosmiskās zondes Stardust komētas izpētes misija.